b'\n_START_ARTICLE_\nRassvet (SKS)\n_START_SECTION_\nLidojuma gaita\n_START_PARAGRAPH_\n2010.\xc2\xa0gada 14.\xc2\xa0maij\xc4\x81 start\xc4\x93ja Space Shuttle Atlantis misij\xc4\x81 STS-132. T\xc4\x81 prim\xc4\x81r\xc4\x81 krava bija Rassvet modulis, kuram piestiprin\xc4\x81ti komponenti Nauka modulim: sl\xc5\xab\xc5\xbeu kamera, Eiropas manipulatora European Robotic Arm rezerves savienojums, radiators. _NEWLINE_16.\xc2\xa0maij\xc4\x81 Atlantis sasl\xc4\x93dz\xc4\x81s ar SKS. Rassvet p\xc4\x81rvieto\xc5\xa1anas darbi stika veikti _NEWLINE_18.\xc2\xa0maij\xc4\x81. 09:46 tika atlaisti modu\xc4\xbca stiprin\xc4\x81jumi. Atlantis manipulators 09:50 s\xc4\x81ka izcelt moduli no kravas telpas. 10:14 Rassvet sa\xc5\x86\xc4\x93ma stacijas manipulators. 10:40 tika atvienots Space Shuttle manipulators. 11:09 Rassvet atrad\xc4\x81s pie Zarja apak\xc5\xa1\xc4\x93j\xc4\x81 porta. 12:19 modulis tika pievienots pie Zarja. 12:30 nostr\xc4\x81d\xc4\x81ja savilc\xc4\x93jmeh\xc4\x81nisms, kas piln\xc4\xabb\xc4\x81 savienoja abus modu\xc4\xbcus. _NEWLINE_20.\xc2\xa0maij\xc4\x81 O. Kotovs un A. Skvorcovs p\xc4\x93c herm\xc4\x93tiskuma p\xc4\x81rbaudes uz \xc4\xabsu laiku atv\xc4\x93ra modu\xc4\xbca Rassvet l\xc5\xabku, lai pa\xc5\x86emtu gaisa paraugus. Kotovs bija iev\xc4\x93rojis, ka gais\xc4\x81 redzamas met\xc4\x81liskas skaidas. Vi\xc5\x86i uzst\xc4\x81d\xc4\xabja gaisa filtru un no l\xc5\xabkas no\xc5\x86\xc4\x93ma sasl\xc4\x93g\xc5\xa1an\xc4\x81s meh\xc4\x81nismu. Kravu izkrau\xc5\xa1ana no modu\xc4\xbca bija paredz\xc4\x93ta p\xc4\x93c Atlantis aizlido\xc5\xa1anas. _NEWLINE_Pirmais kosmosa ku\xc4\xa3is, kas pievienoj\xc4\x81s Rassvet portam, bija Sojuz TMA-19 2010.\xc2\xa0gada 28.\xc2\xa0j\xc5\xabnij\xc4\x81 19:38 UTC. Sasl\xc4\x93g\xc5\xa1an\xc4\x81s tika veikta rokas re\xc5\xbe\xc4\xabm\xc4\x81, jo autom\xc4\x81tisk\xc4\x81 tuvo\xc5\xa1an\xc4\x81s sist\xc4\x93ma modulim v\xc4\x93l nebija piln\xc4\xabb\xc4\x81 uzst\xc4\x81d\xc4\xabta.'